cyanic-selkie/wikianc huggingface dataset:
ספרות יוון העתיקה
שירה הלניסטית
בין המשוררים הזוטרים מן המאה השלישית לפני הספירה נמצאים אראטוס מסולי והרודאס. אראטוס כתב את פאינומנה ("תופעות"), גרסה שירית של כתביו האסטרונומיים של אודוקסוס מקנידוס, שחי במאה הרביעית לפני הספירה. הרודאס כתב "מימות" המזכירות את אלו של תאוקריטוס, ונותנות לנו מושג על הבידור הפופולרי בימיו. מימות ופנטומימה היו חלק חשוב מן הבידור העממי בתחילת ימי האימפריה הרומית.
היסטוריוגרפיה
פוליביוס נולד בסביבות שנת 200 לפני הספירה. הוא הגיע לרומא כבן ערובה ב-168. ברומא הוא התיידד עם המצביא סקיפיו איימיליאנוס, נכדו המאומץ של סקיפיו אפריקנוס. הוא כנראה התלווה לאיימליאנוס במסעו לספרד וצפון אפריקה במסגרת המלחמה הפונית השלישית כנגד קרתגו, וחזה בחורבנה של העיר בשנת 146 לפנה"ס. החיבור ההיסטורי ("היסטוריות") שעליו תהילתו כלל 40 כרכים, מתוכם שרדו חמישה בשלמותם וכן קטעים רבים. הם מהווים תיאור חי ומפורט של עלייתה של רומא למדרגת מעצמה. ספר נוסף בנושאים צבאיים, "טקטיקה", אבד.
מדעים ומתמטיקה
ארטוסתנס איש אלכסנדריה, שמת בסביבות שנת 194 לפני הספירה, כתב חיבורים על אסטרונומיה וגאוגרפיה, אבל רוב מחקריו ידועים בזכות דיווחים מאוחרים יותר עליהם. הוא נחשב לאדם הראשון שהצליח לחשב את היקף כדור הארץ, ופיתח אלגוריתם למציאת מספרים ראשוניים הקרוי על שמו, הנפה של ארטוסתנס.
ג'ל
אירוג'ל
אירוג'לים מיוצרים בתהליך בו ממצים את הנוזל מתוך הג'ל באמצעות ייבוש סופר-קריטי. תהליך זה, הדומה לייבוש בהקפאה על אף שלא מקפיאים בו את החומר, מאפשר למולקולות הנוזל לצאת מתוך הסריג המצולב בלי לגרום לו להתמוטטות כתוצאה מכוחות קפילריים (התמוטטות כזאת הייתה מתרחשת בתהליך אידוי רגיל).
ספרות יוון העתיקה
מדעים ומתמטיקה
מבין המדענים היווניים בתקופה הרומית, לתלמַי ודאי הייתה ההשפעה העזה ביותר על הדורות שבאו אחריו. גם הוא חי במאה השנייה, אך כמעט דבר לא ידוע על חייו. יצירתו החשובה ביותר, "אי מֶגָאלֶה סִינְטַקְסִיס" או "החיבור הגדול" (מוכרת יותר בשמה הערבי, אלמאגסט, שהוא שיבוש השם היווני), היא תיאור מפורט של היקום, כאשר כדור הארץ עומד במרכזו. גרסה שגויה זו של המציאות שלטה בתחום האסטרונומיה במשך 1300 שנה נוספות, עד זמנם של גלילאו, קופרניקוס וקפלר.
קריאה נוספת
אריה סימון, פרקים בספרות היוונית העתיקה, ירושלים תשי"א.
Lesky, Albin (1966). A History of Greek Literature. Translated by James Willis; Cornelis de Heer. Indianapolis / Cambridge: Hackett Publishing Company.
רמשייד
רמשייד (בגרמנית Remscheid) היא עיר במדינת נורדריין-וסטפאליה שבצפון גרמניה. בשנת 2007 התגוררו בעיר 113,935 איש. העיר נוסדה במאה ה-12 אך נותרה ישוב קטן עד המאה ה-19, כאשר אז, בעקבות הגידול וההתפתחות של חבל הרוהר, גדלה ונוסדה בה תעשיית ייצור מכונות. ב-31 ביולי 1943 העיר כמעט והושמדה כליל בעקבות הפצצה בריטית שיצרה סופת אש. כיום בעיר 4 רבעים - רמשייד החדשה, רמשייד הדרומית, לנפ ולוטרינגהאוסן. ערב מלחמת העולם השנייה התגוררו בעיר כ-250 יהודים.
צ'אנדיגאר
צ'אנדיגאר כיום
העיר נחשבת אחת היפות בהודו, ומהווה אבן שואבת לתיירים ומהגרים, אם כי תיירים מן המערב לעיתים קרובות מדלגים עליה. מלבד בנייניו של לה קורבוזייה, אתרי התיירות הפופולריים ביותר הם גן הסלעים, פארק ובו מבנים ופסלים שנבנו מפסולת וחפצים שונים, גן הוורדים בסקטור 16 ואגם סוקנה, שלחופו מתקני קיט. בצ'אנדיגאר מספר מכללות ואוניברסיטה חשובה.
אדריכלות ומתאר עירוני
התוכנית המקורית התחלקה לשני שלבים: הראשון לעיר בת 150,000 תושבים והשני לעיר בת חצי מיליון תושבים. לה קורבוזיה חילק את העיר ל'סקטורים' מלבניים בני גודל זהה (800X1200 מטר), שנועדו להיות יחידות כמו-אוטונומיות, שבכל אחת מהן שוק, מקום פולחן דתי, בתי ספר, אזורי מגורים ועבודה - במרחק 10 דקות אלו מאלו. בתוכנית המקורית הותוו הסקטורים 1–47 (ללא סקטור 13). בין הסקטורים עוברות שדרות רחבות, ובהצטלבויות שביניהן כיכרות עגולות. ברבות מן הכיכרות נשתלה צמחייה שופעת. בתוכנית המקורית נכללה 'רצועה ירוקה' סביב העיר כדי למנוע התפשטות ופרבור בלתי מבוקרים. תוכנית זו לא יצאה לפועל, אבל לעומת זאת פארק גדול בשם זאקיר גולאב באג משתרע על שטח גדול בלב העיר.
קודו-הא
סיעת הקודו-הא התפרקה לאחר מרד הנפל של 26 בפברואר 1936 וחבריה בחלקם נשפטו ובחלקם אף הוצאו להורג. הסיעה לא הייתה מעולם מפלגה פוליטית, אך רעיונותיה השפיעו במידה רבה על המיליטריזם היפני בסוף שנות ה-30.
פעילות
משפטו של סבורו עורר תסיסה שהובילה לניסיון הפיכה נוסף שבוצע על ידי אנשי הקודו-הא וכונה מרד הנפל של 26 בפברואר 1936. במהלך המרד נרצחו בידי אנשי הקודו-הא ראש ממשלת יפן לשעבר סאיטו מקוטו ושר האוצר באותה התקופה טקהאשי קורקיו. כמו כן ניסו המורדים להתנקש גם בחייו של ראש הממשלה אוקדה קייסוקה אך כשלו בכך. מטרותיו של המרד לא הושגו, בעיקר בשל התנגדותו של הקיסר הירוהיטו שהורה להילחם במורדים בתוקף.
גזע הבטן
גֶּזַע הַבֶּטֶן (TA: truncus coeliacus), או עוֹרֵק הַבֶּטֶן (arteria coeliaca), הוא עורק קצר בבטן, הענף הראשון של אבי העורקים הבטני, המספק דם לאיברי רום הבטן: הוושט הבטני, הקיבה, התריסריון, הכבד, כיס המרה, הלבלב והטחול.
גזע הבטן יוצא אופקית לפנים מאבי העורקים בגובה החוליה השתים-עשרה של החזה. אורכו 1.25 ס"מ, ועד מהרה הוא מתפצל לשלושת ענפיו: עורק הקיבה השמאלי, עורק הכבד המשותף ועורק הטחול. לעיתים יוצאים מהגזע גם שני עורקי הסרעפת התחתונים.
אליעזר ליבר שרשבסקי
אליעזר ליבר שרשבסקי (י"ז בטבת תרל"ו, 1876, זלבה, פלך גרודנו, האימפריה הרוסית (רוסיה הלבנה) – ג' בסיוון תשט"ז, 13 במאי 1956, תל אביב) היה מייסדו של בית החרושת הראשון לאריגה בתל אביב ושימש כיושב-ראש הנהלת 'הלוואה וחיסכון' תל אביב.
ראשית דרכו
אליעזר ליבר שרשבסקי נולד בזלבה שפלך גרודנו, האימפריה הרוסית (רוסיה הלבנה), ליעקב ושרה רבקה לבית בורודיצקי.
Europeana
רקע
הפרויקט, שכונה תחילה "European digital library network) "EDLnet; רשת ספריה דיגיטלית אירופית), נועד להציג אבטיפוס של שירות חוצה גבולות ודומיינים שיעמיד את המשתמש במרכז. האבטיפוס הושק ב-20 נובמבר 2008, וכלל בעת הפרסום למעלה מ-4,500,000 אובייקטים דיגיטליים שהגיעו מלמעלה מ-1000 מוסדות, כולל ספריות לאומיות, גלריות ומוזיאונים אירופאים מפורסמים. האתר לא היה נגיש למשך זמן רב לאחר שנתקל בביקוש רב עם ההשקה (עד 20 מיליון צפיות לשעה), ושב לפעול בדצמבר 2008 אחרי שורה של שדרוגים טכניים. בחודש פברואר 2009 הושק היורש של EDLnet: Europeana גרסה 1.0.
המאגר
בשנת 2010 השיג הפרויקט את היעד הראשוני, לאפשר גישה ל-10 מיליון אובייקטים דיגיטליים. ב-2011 שולבו תכונות חדשות באתר, כגון כלי תרגום וכן יכולת לקבל מידע נוסף באופן אוטומטי על ידי שאיבת מידע מוויקיפדיה ואתרים נוספים.
נס במילאנו
עלילה
בסצנה קולנועית היסטורית משתחררים טוטו וכל חבריו בכיכר המרכזית של העיר, מול קתדרלת מילאנו, ועפים השמיימה ברוכבם על המטאטאים שלקחו ממנקי הרחוב.
נקודות אנטיפודיות
מרבית שטחו של כדור הארץ, כ-71%, הוא מים, ולכן האנטיפוד לרוב חלקי היבשה נמצא באזור של אוקיינוסים. האנטיפוד של אוסטרליה הוא באוקיינוס האטלנטי, של צפון אמריקה באוקיינוס ההודי ושל רוב אירואפסיה באוקיינוס השקט. כך למשל ניקח את הנקודה האנטיפודית לנמל התעופה בן-גוריון לשם השוואה, היא ממוקמת בלב האוקיינוס השקט כ-1600 קילומטרים דרומית מפיטקרן ומטהיטי. מקרים יוצאי דופן בהן שתי נקודות אנטיפודות נמצאות בשטח יבשה הן נדירות יחסית. מקרים בולטים הם ניו זילנד וספרד, וסין עם ארגנטינה. אם ניקח את הנקודה הרחוקה ביותר מיבשה "נקודת נמו" בלב האוקיינוס השקט, האנטיפודה שלה נמצאת בסמוך לעיר אקטובה בקזחסטן. אחת הנקודות הכי רחוקות מחוף ים כלשהו.
עידן התגליות והעת החדשה
עם זאת, הגאוגרפים ידעו שאם האנטיפודים אמנם קיימים, הם עודם רחוקים מאוד. לעומתם, קולומבוס הסתמך על תאוריות שגויות בנוגע להיקף כדור הארץ, ובמסעו לחציית האוקיינוס האטלנטי התכוון להגיע להודו. לפני שיצא אליו הדגיש בהערה שכתב לעצמו, על ציטוט כמה מהקוסמוגרפים מהעת העתיקה: "זה מסכים לכך שהים ניתן לניווט לחלוטין (=מספרד לסין), וחום רב מדי לא מהווה מכשול".
ארמון שלייסהיים
פארק שלייסהיים
בארמון שלייסהיים אחד מפארקי הבארוק הבודדים בגרמניה שנותרו. הפארק תוכנן בידי זוקאלי והושלם בשנת 1705.
חסידות שומרי אמונים
רקע
הרב אהרן נפטר בו' בניסן ה'תש"ז (1947). כשנה לאחר פטירתו התפלגו תלמידיו לשניים. רובם בחרו בחתנו הרב אברהם יצחק קאהן, שהקים את חסידות תולדות אהרן. תלמידים אחרים קיבלו כרבם את הרב אברהם חיים ראטה, שירש את בית מדרשו של אביו.
חסידות שומרי אמונים
האדמו"ר רבי אברהם חיים ראטה שכונה תחילה האדמו"ר מברגסז, היה חתנו של רבי מרדכי גולדמן מזוועהיל. הוא נודע כבעל תפילה בעל קול ערב, לפי נוסחו וניגוניו של אביו.
מטרו 2
מטרו-2 במוסקבה, בירת רוסיה, היא על פי טענות שונות, מערכת רכבת תחתית סודית המקבילה לרכבת התחתית במוסקבה. קיומה אינו וודאי. המערכת נבנתה, לכאורה, במהלך שלטון סטלין ושם הקוד שלה בפי ה-ק.ג.ב. היה D-6.
דחיסת נתונים
קידוד אורך חזרה RLE
טכניקת דחיסה פשוטה שאינה מאבדת מידע היא הטכניקה המכונה "קידוד אורך חזרה" או RLE (ראשי תיבות של Run Length Encoding) כאשר יחידת מידע החוזרת על עצמה מספר פעמים תקודד על ידי ציון יחידת המידע ומספר הפעמים בו יחידת המידע חוזרת על עצמה.
חסידות איזביצה ראדזין
ספרי איזביצה ראדזין
ספרי רבי מרדכי יוסף בעל ה"מי השלוח" ורבי גרשון חנוך הניך בעל ה"ארחות חיים" מפורטים בערכיהם.
קרב בונה-גונה
רקע
לאחר כישלונם בכיבוש פורט מורסבי בדרך הים בקרב ים האלמוגים, נחתו כוחות האימפריה היפנית בחופים הצפוניים של גינאה החדשה ב-21 ביולי 1942, והקימו ראשי חוף בכפרים בּוּנָה, גוֹנָה וסננאנדה. מראשי חוף אלה פתחו היפנים במתקפה על שביל קוקודה במטרה לכבוש את פורט מורסבי בדרך היבשה. על שביל קוקודה הגנו חיילים אוסטרלים, שבמשך שני חודשי לחימה סבלו מנחיתות מספרית ונאלצו לסגת פעם אחר פעם בפני הכוחות היפנים העדיפים. כשעמדו היפנים במרחק של 48 קילומטרים והשקיפו על פורט מורסבי הם כבר סבלו ממחסור באספקה ומתשישות אך המתינו לתגבורת. לבסוף קיבל מפקד הכוחות היפנים, גנרל טומיטארו הוריאי, פקודה לסגת חזרה לראשי החוף וזאת בשל רצון המטה הכללי הקיסרי לרכז את כוחותיהם בגוודלקנל.
פונטוס יאנסון
קריירת מועדונים
ב-24 באפריל 2014, יאנסון חתם בטורינו מהסרייה א', אליה הגיעה בהעברה חופשית. ב-19 באוקטובר 2014, יאנסון ערך את הופעת הבכורה שלו בקבוצה בניצחון 0–1 נגד אודינזה. נגד אודינזה, הוא אף כבש את שער הבכורה שלו בקבוצה, במשחק שנערך ב-30 באפריל 2016 בו ניצחה טורינו 1–5.
קרב בונה-גונה
הדחת הארדינג
עד סוף נובמבר חש מקארתור תיסכול רב בקשר לביצועי הדיוויזיה ה-32, ובעיקר בקשר לקציני הדיוויזיה. בתגובה הוא הורה למפקד הגיס הראשון, מייג'ור גנרל רוברט איישלברגר, לתפוס פיקוד על הכוחות.
ב-1 בדצמבר ניהל הארדינג מתקפה על בונה. באגף שמאל, התקדמה פלוגה E מהרגימנט ה-126, בחיפוי תותח שדה אחד ומרגמות, בכוונה לחצות את נהר גירואה ולהתקדם בשטח פתוח, אך ככל הנראה בשל בעיות תקשורת נסוג הכוח. יום לאחר מכן פתחו פלוגה E, פלוגה F ומחלקה מהרגימנט ה-128 בהתקפה נוספת, אך נבלמו בכל פעם על ידי אש מקלעים. גם באגף ימין של המתקפה, שנפתחה ב-2 בדצמבר בהתקפה אווירית, נבלמו הכוחות על ידי אש מקלעים.
חידוש ההתקפה
ב-8 בדצמבר כבשו האוסטרלים את הכפר גונה לאחר לחימה ממושכת. באותו יום ארגן איישלברגר התקפה על הכפר בונה וב-14 בדצמבר כבשה אותו הדיוויזיה ה-32. ב-16 בדצמבר נפגע באיירס ואיישלברגר נטל את הפיקוד על הדיוויזיה. באותה עת הגיעה לקווים היפנים תגבורת בת 1,300 חיילים, אך עד 18 בדצמבר קיבלו בעלות הברית תגבורות בדמות החטיבה האוסטרלית ה-18 ורגימנט השריון השישי - הטנקים הראשונים שהשתתפו בקרב. בעשרת הימים הבאים התקדמו כוחות בעלות הברית עד החוף, וטיהרו את כל העמדות היפניות.
תוצאות הקרב
מחלות טרופיות, כגון: מלריה, קדחת דנגי וטיפוס הביאו ליותר אבדות מאשר אבדות בקרב. 66 אחוזים מחיילי הדיוויזיה ה-32 סבלו ממחלות. מתוך כ-10,000 חיילי הדיוויזיה סבלו כ-7,100 חיילים ממחלות, זאת לעומת 586 הרוגים בקרב ו-1,954 פצועים. לשם השוואה בקרב גוודלקנל השתתפו כ-60,000 חיילים אמריקאים, מתוכם נהרגו כ-1,600 חיילים. בלחימה בגינאה החדשה השתתפו כ-33,000 חיילים אמריקאים ואוסטרלים, ומתוכם נהרגו כ-3,500 חיילים.
הערים הגדולות בעולם
טבלאות האוכלוסין מתבססות על תחשיב, שנעשה על פי נתוני מפקדי אוכלוסין קודמים ובהתאם לקצב גידול האוכלוסייה בערים ובמדינות המדוברות. כנראה נלקחו בחשבון גם גורמים נוספים, כגון הגירה, מלחמות ועוד.
הספרייה הלאומית של בהוטן
היסטוריה
הספרייה הוקמה ב-1967 תחת חסותה של מלכת בהוטן. עם הקמתה שכנה הספרייה במגדל המרכזי של טשיצ'ודזונג. יותר מאוחר, בעקבות גידול האוסף, נבנה מבנה חדש לשם הועברה הספרייה. המבנה החדש כולל ארבע קומות ובנוי בצורה מסורתית, מבנה בעל שמונה פינות המזכיר בצורתו דזונג בהוטני. הבנייה של מבנה הספרייה החדש מומן במלואו על ידי הממשל הבהוטני, ללא תרומות.
הארכיון הלאומי
כחלק מהארכיון פועל הבנק לזיכרון לאומי, בבנק זה שמורים מסמכים ישנים, מכתבים וכ-7,000 תמונות. כאן נמצאים גם מיקרופילמים של מסמכים וספרים ישנים.
אוניברסיטת ויסקונסין–מדיסון
היסטוריה
בתקופת כהונתו של ואן הייס כנשיא, נוסח "הרעיון של ויסקונסין" (The Wisconsin Idea), חזון לפיו ההשפעה של האוניברסיטה תורגש בכל בית ברחבי המדינה ושהמחקר במוסד יתרום לבריאות, איכות החיים, איכות הסביבה ושיפור החקלאות במדינה.
הגן הבוטני של אוניברסיטת ויסקונסין–מדיסון
מערבית למדיסון ממוקם גן בוטני פתוח לציבור המהווה מערכת אקולוגית בפיקוח האוניברסיטה וכולל יערות מחטניים, נשירים, ביצות, ערבה וסוואנה בהם למעלה מ-300 מינים של צמחים מקומיים שבעבר נפוצו באזור ואוספים הורטיקולטורים. הגן הוקם בתחילת שנות ה-30 של המאה ה-20 על אדמות חקלאיות ומרעה ומשתרע על פני כ-5 קמ"ר.
בני סוהילה
המקום קרוי אולי על שם כוכב קאנופוס הנקרא בערבית "סהיל". קבוצת עולי רגל נוצריים (1839) הזכירה את המקום בַּנִי סֻהֵיל, ומשלחת של יהודי ירושלים, שבראשה עמד יואל משה סלומון, ביקרה בו ב-1910 במסעה לחבל עזה כדי לרכוש קרקע להתיישבות וציינה ששמו בְּנֵי סֶלַע.
לורה ונדרוורט
קריירה
בשנים 2009 – 2011 ונדרוורט גילמה את ליסה בשתי עונותיה של סדרת המדע הבדיוני "V" של רשת ABC, אתחול מחדש של זיכיון המדע הבדיוני משנות השמונים באותו שם.
קרב הירביה
מהלך הקרב
מספר האבידות של הצבא הצלבני לא ידוע במדויק, ומקורות שונים מצטטים מספרים שונים. בספרו של יהושע פראוור, תולדות ממלכת הצלבנים בארץ ישראל מציין ההיסטוריון כי הוא מעריך את מספר האבירים שנהרגו בקרב ב-2,000 ואת מספר החיילים הרגלים שנהרגו ב-10,000. בספר מצוין כי מכלל האבירים 50 הצליחו להימלט משדה הקרב. ובהמשך מציין הכותב כי 100 לוחמים נוספים ברחו משדה הקרב עם פיליפ ממונפורט בספר לא מצוין מספר הצלבנים שנלקחו בשבי.
אסי אבוטבול
ב-31 ביולי 2011 נרצח ביריות אחיו, פרנסואה אבוטבול, אשר לפי אמצעי תקשורת בישראל עמד יחד עמו בראש אותו ארגון פשע.
אסף בן צבי
ביוגרפיה
בשנת 1990 הציג תערוכת יחיד במוזיאון תל אביב לאמנות.
פרס אמי לבידור בפריים טיים לתוכנית המציאות-תחרות הטובה ביותר
פרס אמי לבידור בפריים טיים לתוכנית המציאות-תחרות הטובה ביותר מחולק עבור פורמטים של תוכניות משחק ותוכניות כישרונות המשודרות בפריים טיים מאז 2003. הפרס מגיע למפיקי התוכנית.
הגביע האוקראיני
שיטת התחרות
הטורניר נערך תחת שיטת "נוק-אאוט". קבוצות הליגה השנייה מתחילות לשחק משלב 512 הגדולות, 256 הגדולות או בשלב המסיים של 128 הגדולות, תלוי במספר הקבוצות באזור המתאים של הליגה השנייה. קבוצות הליגה הראשונה נכנסות לטורניר משלב 32 הגדולות, וקבוצות ליגת העל מתחילות משלב שמינית הגמר. כל השלבים משוחקים כמשחק אחד. משחק הגמר נערך כמשחק בודד בקייב, אך עשוי להשתנות בהתאם להחלטות ההתאחדות. משחקי הסיבוב הראשון משוחקים תמיד בנובמבר, בעוד הגמר משוחק במאי.
עודד אמר!
על רוב המילים והלחנים בדיסק אחראי ירון כפכפי, שגם אחראי על העיבודים וההפקה המוזיקלית של האלבום. בין המשתתפים באלבום נמנה גם הגיטריסט אבי סינגולדה.
קיטה איקי
ביוגרפיה
קיטה איקי הוצא להורג יחד עם כ-19 קצינים מסיעת הקודו-הא אשר הלכה לאור רעיונותיו, לאחר שהורשע במשפט שדה בעקבות מרידת הנפל של שנת 1936.
ארמנד האמר
קורות חיים
בשנת 1982 הקים יחד עם איש העסקים יוסף (ג'ו) אלמליח את חברת ההחזקות י.ו.א.ל (ראשי תיבות של Jerusalem Oil Exploration Ltd), שתחתיה הוקמה החברה הבת ישראמקו. במטרה לגייס הון ולבצע חיפושי נפט בישראל.
האמר התחיל את אוסף האמנות שלו בשנות ה-20. ב-1928 ייסד בניו יורק את גלריית האמר הפעילה עד היום. ב-1965 תרם חלק מן האוסף שלו לאוניברסיטת דרום קליפורניה. ב-1987 תרם עבודות על נייר לגלריה הלאומית לאמנות בוושינגטון די. סי.. בנובמבר 1990, כשבועיים לפני מותו חנך האמר בלוס אנג'לס את מוזיאון האמר המנוהל על ידי אוניברסיטת קליפורניה בלוס אנג'לס. בשנת 1984 הוצגה במוזיאון ישראל התערוכה "אוסף ארמנד האמר: חמש מאות של יצירות מופת".
מדיחה אל-עג'רוש
פעילות למען זכויות נשים
ב-1990, אל-עג'רוש לקחה חלק במחאות הראשונות של נשים סעודיות נגד האיסור על נהיגה של נשים, כש-47 נשים שלחו את נהגיהן הביתה, ולקחו את ההגה לידיהן. כתוצאה, אל-עג'רוש נעצרה, פוטרה מעבודתה, ודרכונה נשלל. היא תיארה את רוח התקופה שבה התחוללה מלחמת המפרץ הראשונה בכווית השכנה: "ראינו את החיילות האמריקאיות שהיו מוצבות בסעודיה נוהגות, וזה נתן לנו הנשים את הדחיפה לפעולה". כעונש נוסף, הרשויות החרימו תשלילים של צילומים שצילמה כצלמת במהלך 15 שנים, ושרפו אותם. אחרי זה, יצא קמפיין הכפשה נגד הנשים בעיתונות, ואנשי הדת דרשו את הלקאתן הציבורי.
קטורה (דמות מקראית)
בני קטורה
קטורה ילדה לאברהם שישה בנים: זמרן, יקשן, מדן, מדין, ישבק ושוח. ידועים שבטים בשמות אלה שחיו בספר ארץ ישראל ובחצי האי ערב, כדוגמת המדיינים.
בארטלי קראם
בוועדת החקירה האנגלו-אמריקאית
במהלך הדיונים לא הסתיר קראם את אהדתו לעניין הציוני ושאל את העדים מטעם היישוב שאלות מדריכות שעזרו להם להסביר כראוי את עמדתם. כך היה כאשר הד"ר ויצמן הופיע בפני הוועדה ב-8 במרץ 1946. קראם ביקש מד"ר ויצמן לחזור על תוכן שיחתו עם וינסטון צ'רצ'יל באוקטובר 1944. ד"ר ויצמן השיב כי צ'רצ'יל אמר לו בשיחתם כי עם סיום המלחמה הוא והנשיא רוזוולט מתכוונים להיכנס לעומק בעיית ארץ ישראל ולמצוא לה פתרון. ד"ר ויצמן הוסיף כי קיבל את הרושם שצ'רצ'יל היה מלא תקווה וכי "בפעם הראשונה בימי חיי ראיתי אור בקצה המנהרה הארוכה". לדבריו, צ'רצ'יל לא העלה תוכניות מפורטות, אולם ויצמן התרשם כי צ'רצ'יל רמז על אפשרות של חלוקה.
על שאלה נוספת של קראם שנשמעה כשאלה מכשילה, האם הקמת מדינה יהודית לא תכפה את המיעוט היהודי על הרוב הערבי בארץ, השיב ד"ר ויצמן כי כפייה פירושה שימוש בכוח, אך אם תיפתח הארץ לעליית יהודים ויתאפשר להם להתפתח, לא יהיה זה בלתי דמוקרטי אם הדבר ייעשה מבלי לפגוע בערבים. אם תקום מדינה יהודית יזכו בה הערבים למלוא החופש בתרבות, בלשון, בתחום המוניציפלי ובכל תחומי החיים. היהודים אינם רוצים לשלוט על הערבים במובן של נטילת זכויותיהם הטבעיות והתערבות באורח חייהם. קראם המשיך ושאל את ויצמן אם הצעותיו לשבת עם מנהיגי הערבים, שנדחו מדי פעם בפעם, בעינן עומדות. על כך השיב ד"ר ויצמן: "בהחלט, בכל מקום, בכל רגע, לא איבדתי את התקווה".
"העשרה של הוליווד"
קבוצה של עשרה ידוענים מאנשי תעשיית הקולנוע, תסריטאים במאים ומפיקים, זומנו אף הם בשנת 1947 לחקירה בפני הוועדה. הקבוצה שקיבלה את הכינוי "העשרה של הוליווד" כללה בין היתר את אדוארד דמיטריק, שביים את הסרטים "כפירי אריות" על פי ספרו של אירווין שו ו"המרד על הקיין" לפי ספרו של הרמן ווק, וזכור בישראל כמי שביים בשנת 1953 את הסרט "עושה הלהטים" (The juggler), בכיכובו של קירק דאגלס, המתאר את קורותיו של ניצול השואה, שצולם כולו בישראל. כן נכלל בקבוצה דלטון טרמבו שלימים כתב את התסריט לסרט "אקסודוס" לפי ספרו של לאון יוריס.
התריסריים
סקירה כללית
במיוחד, התריסריים מכירים בשושלתו של עלי (בן דודו של מוחמד, הגבר הראשון לקבל עליו את האסלאם, שני רק לאשתו של מוחמד) בניגוד לח'ליפות המקובלת באסלאם הסוני. האמונה התריסרית טוענת כי עלי מונה להיות יורשו של מוחמד בהוראה ישירה של מוחמד ועל כן הוא המנהיג הבלתי מעורער של הדת המוסלמית.
סמל סיירה לאון
האריות המחזיקות את המגן נלקחו מסמל המושבה הישן. הצבעים הראשיים של הסמל (ירוק, לבן וכחול) נוצלו גם לתכנון הדגל.
תום מעיין
ביוגרפיה
תום מעיין נולד במונטריאול קנדה,
ב-17 באוגוסט 2020 חתם לעונה בהפועל באר שבע.
טופולב
היסטוריה
מאפיין חיצוני בולט של מטוסי טופולב תת-קוליים גדולים הוא הימצאות פודים גדולים המתמשכים משפת הזרימה של הכנפיים. אלו מכילים את כני הנסע המתאפיינים במספר רב של צמיגים בעלי לחץ אוויר נמוך, המאפשרים המראה ונחיתה משדות תעופה מאולתרים ובלתי סלולים. לדוגמה, מטוס ה Tu-154, בן דורו של הבואינג 727, צויד ב-14 צמיגים, כמספר הצמיגים של הבואינג 777-200 הגדול בהרבה.
בתקופה הפוסט סובייטית
בנוסף, עוסקת החברה גם בייצור מזל"טים. החברה עוסקת בפיתוח מטוס טופולב Tu-206, שהוא גרסה של מטוס Tu-204, המונע באמצעות גז טבעי. נמצא כרגע בשלבי פיתוח ובמימון ממשלתי.
ערן טמיר
חייו
נולד בי"ב בניסן ה'תשכ"ח (10/04/1968) למד בישיבת שילה אצל הרב מיכאל ברום. הרב ערן טמיר למד תוכנית הוראה וסמיכה לרבנות בישיבת שילה. התגורר ביישוב שבות רחל, ולאחר מכן בשכונת קריית משה בירושלים, ושימש כר"מ במכון מאיר ובמכון טל. הוא גיסם של אלחנן אתאלי ושל עמיחי אתאלי. משנת 2017 תשע"ז מתגורר באשקלון בשכונת אפרידר ומכהן כראש 'הישיבה הגבוהה אורות אשקלון' שעובד במקביל עם הגרעין התורני שבעיר. המקום משלב את למודי הגמרא וההלכה עם תוכנית אמונה שמתאימה למסכת הנלמדת.
ספרו: "בנתיבי הגאולה"
כמו כן הרב חיבר סדרת ספרים על פרשת שבוע ומועדים הנקראת "בניין אמונה - בין אידיאל למציאות" הספרים מכילים בתוכם מאמרים השוזרים את משנתו האמונית והרעיונית דרך המפגש עם פרשות התורה ומועדי ישראל.
קיפ קינקל
ריצוי עונש בכלא
קינקל מרצה 111 שנות מאסר ולעולם לא תהיה לו את האפשרות לשחרור מוקדם או לחנינה.
נחמן פרקש
ביוגרפיה
בשנת 1956 נעצר בחשד שהשתתף עם שלושה שותפים בשוד מזוין בדצמבר 1955 במחלבת "תנובה" בתל אביב. במהלך השוד נפצע קופאי המחלבה קשות ונשדדו למעלה מ-8,000 לירות. פרקש נשפט, הורשע ונידון לחמש שנות מאסר. לאחר שנתיים, בעת סיבוב בגינת כלא רמלה בקיץ 1958, ניצל את חוסר תשומת הלב של הסוהרים ונמלט מבית הסוהר. לאחר שלושה ימים התייצב בביתו של מנהל השירות הפסיכיאטרי של שירות בתי הסוהר בראשון לציון. בדצמבר 1960, חמישה חודשים לאחר ששוחרר ממאסר ושב להתאגרף, חשדה בו המשטרה שהשתתף בשוד מזוין בשדרות ח"ן בתל אביב. הוא נתפס לאחר מצוד, נשפט ונשלח למאסר. במאי 1961 השתתף בבריחה נועזת מכלא רמלה יחד עם אסיר בשם רפאל (טומי) בליץ שנידון למאסר עולם על רצח המהנדס פיאטלי. פרקש נתפס, ומאז ובמשך כ-10 שנים שב וברח מבתי כלא ומבתי מעצר. באחת מבריחותיו, ב-7 ביולי 1963, מבית המעצר ביפו, חצה את גבול רצועת עזה, נעצר על ידי שלטונות מצרים והושם בכלא בקהיר. ב-11 בינואר 1965, הביאו אותו השלטונות המצריים לגבול רצועת עזה, וגרשו אותו חזרה לישראל. שני חברי קיבוץ נחל עוז שמצאו אותו משוטט בשדות, חשדו בו והביאו אותו לתחנת המשטרה בשדרות, שם נעצר והועבר לכלא רמלה.
בשנת 1993 חזר אהוד בנאי לבקר בוואדי בראש פינה ובעקבות זכרונותיו מהמפגש עם פרקש בשנות ה-70 כתב את השיר "יוצא לאור".
בשנותיו האחרונות התדרדר מצבו ורגלו נקטעה. למרות זאת, הצליח פרקש לארגן כרטיס טיסה והגיע בתחילת 2011 לביקור בהודו.
נהון
נהון הוא שם משפחה יהודי שמעיד על מוצא מהכפר נהון שבמחוז אוביידו שבקהילה האוטונומית אסטוריאס בצפון ספרד או גרסה מימי הביניים של השם הפרטי "נחום".
מימדיון
היסטוריה
בשנת 2016, שלוש מגלשות הסלאלום הישנות אשר כונו "מיראז'" שהיו בין הארוכות בישראל נהרסו והוחלפו בשלוש מגלשות סגורות חדשות כאשר השימוש בהן הוא עם אבוב בלבד. מגלשה אחת היא מגלשה רגילה, השנייה היא מגלשת קערה אשר כמעט ואינה כוללת פיתולים והשלישית היא מגלשת קונוסים בדומה למגלשת הקרייזי קונס בפארק המים שפיים.
מגלשות
אבובים: הרמפה - אבוב שעף וחוזר לאותו מקום.
קוץ
קוץ הוא הכינוי הרווח לקבוצה פוליפילטית של בעלי פרחים המאופיינת בעלים עם קצוות חדים בשוליהם, לרוב במשפחת הצמחים המורכבים.
הקוץ במקרא
יש להעיר ששמות מיני הקוצים הידועים היום בשפה העברית המודרנית הם ברובם חסרי ביסוס.
תוכנית T4 - אותנסיה
תחילת התוכנית
היטלר הפקיד על המבצע את ראש לשכת הקנצלר פיליפ בוהלר ואת ד"ר קרל ברנדט. ילדים "פגומים" נלקחו ממשפחותיהם והועברו ל"בתי חולים" שם הומתו. בתחילה כללה התוכנית רק ילדים, אך לאחר מכן החלו בהרג מבוגרים, על מנת שאלו לא יעבירו את פגמיהם לדור הבא.
הפסקת התוכנית
כדי להסוות את המתת הנכים בבתי החולים, היו נשלחים למשפחות מכתבים רשמיים שטענו שיקיריהם מתו מסיבות שונות. הנעשה התגלה לראשונה כאשר למשפחה אחת נשלחו בטעות שני מכתבים עם שתי סיבות שונות למות יקירם והשקר נחשף.
איאן גלן
ביוגרפיה
ב-1990 זכה בפרס "דב הכסף" כשחקן הטוב ביותר, בפסטיבל הסרטים הבינלאומי בברלין, על תפקידו בסרט "צעקות שקטות".
ב-2011 שיחק בעונה השנייה של הסדרה התקופתית "אחוזת דאונטון" בתפקיד סר ריצ'רד קרלייל, המו"ל של צהובון, המחזר אחרי ליידי מרי, הבת הבכורה של משפחת קרולי.
שיחק גם בסרט בת דודתי רייצ'ל (2017) ובסרט ממלכת גן עדן בכיכובם של אווה גרין ואורלנדו בלום.
חיים אישיים
גלן הוא אחיו הצעיר של האמיש גלן שהוא במאי התיאטרון והמנהל האמנותי של תיאטרון בלגרייד בקובנטרי.
רוי צ'פמן אנדרוס
קריירה
הוא קבור בבית העלמין בעיר הולדתו בלו.
טרילוגיית מקסיקו
עלילה
סרט ההמשך השני "היו זמנים במקסיקו" שם את אל מריאצ'י במרכזו של ניסיון הפיכה בנשיא מקסיקו. המריאצ'י מגויס על ידי סוכן ה-CIA כדי לחסל את גנרל מארקז, שנשכר על ידי ברון הסמים לחסל את נשיא מקסיקו. בסרט מככבים, בנוסף לבנדרס והייק, ג'וני דפ, וילם דפו, מיקי רורק, אנריקה איגלסיאס, אווה מנדז, דני טרחו וצ'יץ' מארין.
תקציב וביקורות
הסרט "דספרדו" נעשה בתקציב של 7 מיליון דולר והרוויח יותר מ-24 מיליון דולר ברחבי ארצות הברית, בעוד "היו זמנים במקסיקו" נעשה בתקציב של 29 מיליון דולר והרוויח יותר מ-56 מיליון ברחבי ארצות הברית ויותר מ-41 מיליון נוספים מחוץ לגבולות ארצות הברית. בנוסף, הסרט נחשב ל"סרט ההמשך השני הרווחי ביותר", ברשימה לצד גולדפינגר, צבא האופל (הסרט השלישי בסדרת "The Evil Dead" של סם ריימי), ויום שישי ה-13 חלק 3.
זיסקינד מטרימברג
חייו
בכתב היד הוא נקרא "יהודי" שלוש פעמים, ובאיור בכתב היד הוא מתואר כחובש את כובע היהודים (כובע שנאלצו היהודים לחבוש בימי הביניים). חיזוק נוסף לזיהויו כיהודי היא העובדה שרק יהודים נשאו אז את השם "זיסקינד". כנגד זאת, הועלו בספרות המחקר טענות שלפיהן זיסקינד מטרימברג לא היה יהודי. הסופר והמתרגם דב סדן, שתרגם את שירי זיסקינד לעברית בשנת 1929, הודה מאוחר יותר כי טעה וכי שוכנע שהמשורר כלל לא היה יהודי.
דמותו באמנות
כבר בשנת 1939 פרסם המשפטן והסופר השווייצרי מקס גיילינגר (Geilinger) מחזה בשלוש מערכות בשם Süßkind vom Trimberg, ein Minnesänger. בשנת 1972 פרסם הסופר היהודי-אוסטרי פרידריך טורברג (Torberg) רומן ביוגרפי פיקטיבי על אודות זיסקינד מטרימברג (Süsskind von Trimberg).
רצועות ביוורס-ליפסון
הסבר מתמטי
חישוב ידני של טרנספורם פורייה, למשל לשם סיכום דו־ממדי של 500 פריטי מידע ל-2,000 נקודות של
פרידריך וילהלם, הנסיך הבוחר מברנדנבורג
מדיניות פנים
פרידריך וילהלם הצליח להקים צבא של 40,000 חיילים עד ל-1678, באמצעות משרד המלחמה שבראשו עמד יואכים פרידריך פון בלומנטל. הוא היה חסיד של מרקנטיליזם, מונופוליזם, סובסידיות, מכסים ורפורמות פנים. בעקבות ביטולו של האדיקט של נאנט בידי לואי ה-14 עודד פרידריך וילהלם הגירה של הוגנוטים וולונים וצרפתים לברנדנבורג-פרוסיה באמצעות צו פוטסדאם, וביסס את מעמדה התעשייתי והטכנולוגי של פרוסיה. בעצתו של בלומנטל הסכים פרידריך וילהלם לפטור את האצולה מתשלום מיסים ובתמורה לכך קיבל את הסכמתם לפירוק המדינות הגרמניות. הוא חיבר תעלות ונהרות והקל על השיט בתחומי ברנדנבורג והדוכסות של פרוסיה, מערכת שאותה המשיכו לפתח ארכיטקטים כגון גאורג שטינקה, ונמצאת בשימוש עד ימינו אנו.
הטייסת הבווארית ה-304
הגרמנים הקימו שדה תעופה מאולתר ממערב למרחביה, בשם 'מרכז תחנת האווירונים הצבאיים', ובו 12 מטוסי רומפלר 4 (Rumpler_C.IV) דו-כנפיים.
טיסות הצילום
הטייסים יצאו למשימותיהם בצמדים: טייס ותצפיתן. הם סיירו בעיקר מעל אזורים מרוחקים מהחזית עצמה ששמשו את הבריטים כשטחי הנחתת ציוד, כגון באר שבע או אזור השפך של ואדי סוכריר (נחל לכיש כיום).
היחסים עם המתיישבים היהודים
כחלק מהיחסים הטובים שנרקמו, הטייסים צילמו את החלוצות, שמרו את התשלילים ונתנו למתיישבים את ההדפס. כאשר הטורקים ציוו להפקיע שלושה עגלונים ושישה סוסים שעבדו בשירות הטייסת עבור הצבא הטורקי, הגרמנים דאגו שהם יישארו במרחביה. הגרמנים קנו עבור המתיישבים פרדות ועגלה מעודפי הצבא. הגרמנים אף תיעדו חיפוש נשק אצל חברי הקואופרציה על ידי הטורקים, וכיצד הם עזרו ליהודים לצאת בשלום מהחיפוש.
"אקספרס המרחצאות הפיניקי"
קציני הטייסת חיפשו ומצאו דרך להגיע לחיפה בלי תלות ברכבת העמק. הם השיגו קרון של רכבת משא, התקינו עליה כיסאות וקבעו בקדמתה מנוע של אחד ממטוסיהם, לרבות המדחף. על פי הספר "ישרו בערבה מסילה" מאת פול קוטרל היה זה "מנוע מטוס בעל הספק של 160 כ"ס מתוצרת חברת 'דיימלר–בנץ'". הקרון קיבל את השם הציורי "אקספרס המרחצאות הפיניקי" (בגרמנית Phönizischer Badeexpress, באנגלית Phoenician Bath Express). על הקרון הוקם גם תורן ועליו מפרש. כאשר נסעו מערבה לחיפה, הרוח שהייתה בדרך כלל לכיוון מערב אפשרה להם לנוע על המסילה הישרה כסרגל ללא צורך במנוע. לעומת זאת בדרך חזור תפקד המנוע, והפולקלור מספר כי הקרון השיג שיא עולמי במהירות על מסילת ברזל לאותה תקופה - כמאה קמ"ש. את כלי התחבורה תכנן המהנדס הישראלי ברוך קטינקא שהיה גם המהנדס הטכני הראשי של הרכבת החיג'אזית.
טבעת השדרות
השדרות המרכיבות את הטבעת
בכיוון השעון, ממערב למזרח:
זרש
זרש בתרבות
שיר בשפה הארמית שנמצא בגניזה הקהירית מתאר איך זרש קללה את בעלה המן: ״בשעה שנצלבו עשרת בני המן / יללה זרש וצעקה אז אי-צדק מהמן / שטמן לנו פח בכל שנה ובכל זמן / אומרים ׳ארור המן׳.״ בשיר שנכתב בקרב דוברי הלדינו בסלוניקי כתבו כך: ״בהלה היא מעוררת / פרצוף אימים מכוער נוראות // בקרקפתה פשטה הגזזת / על ראשה אין שערות // טמאה היא מתועבת / ומראה משוקץ במראות // כל הרואה פניה / שוקע במחשבה שחורה.״
אקונומיקה
סכנות
ערבוב של אקונומיקה עם חומצה גורם לתגובה שבה משתחרר גז כלור Cl2 בשל הפיכת -OCl, אניון הנמצא בתמיסת נתרן תת-כלורי, לחומצה HOCl. חומצה זו נמצאת בשיווי משקל כימי עם כלור מולקולרי (Cl2). שווי משקל זה הוא תלוי pH. כאשר מוסיפים חומצה, ה-pH יורד והתגובה נעה לכיוון של יצירת כלור מולקולרי המשתחרר בצורת גז. כך למשל, בנוכחות חומצת מימן כלורי תתרחש התגובה הבאה:
בעלי חיים שנכחדו בארץ ישראל
בתקופות קדומות יותר הפאונה של ארץ ישראל הייתה מגוונת בהרבה וכללה בעלי חיים כגון פיל ישר-חט, קרנף סטפנורינוס, ג'ירף, ואף ממותה דרומית שממצאים שלהם נמצאו באתרים שונים בארץ, כדוגמת גשר בנות יעקב,. בעלי חיים אלו ניצודו על ידי האדם הקדמון, שכבר בתקופות קדומות הוביל לשינויים אקולוגיים ולהכחדה. אולם, ערך זה אינו עוסק בבעלי חיים שנכחדו בתקופות פרה-היסטוריות, אלא בתקופות בהן קיים תיעוד היסטורי ברור המלווה את הפעילות האנושית ואת הרקע להיכחדותם של המינים.
צמצום בתי גידול
דוגמה בולטת למקרה בישראל היא מקרה ייבוש החולה לצרכים חקלאיים. מבצע הנדסי גדול זה הביא להכחדתם המוחלטת של מינים אנדמיים (בעיקר של דגים) ולא-אנדמיים לישראל, ביניהם עיטם לבן-זנב. בנוסף נגרמה פגיעה קשה ואובדן עצום של העושר והמגוון הביולוגי של העופות היציבים והנודדים בעיקר, שאזור זה שימש אותם בדרכם בארץ ישראל. הערכות גורסות שכאשר 90 אחוזים מבתי הגידול נעלמים, כ-50 אחוזים מן המינים שחיו בו עלולים להיעלם.
ניצול משאבי טבע
באופן כללי, כרייה של משאבי טבע, כגון חול, עץ וכדומה, גורמים לשינויים שפוגעים בסביבה הטבעית. לאורך ההיסטוריה, שימוש בעץ בארץ ישראל לצורכי בישול, הסקה, בנייה ותעשייה הביא לבירוא כמעט מוחלט של כל יערות ישראל. בתקופת השלטון העות'מאני, נעשה שימוש מוגבר בעץ לצורך יצירת פחם והפעלת הרכבת הצבאית העות'מאנית, מה שהפך את העץ למשאב נדיר בארץ.
אודי בר-עוז
ביוגרפיה
כטייס תובלה שירת כטייס דורניר DO-28 ("עגור") בטייסת הגמל המעופף וטייס הרקולס C-130 בטייסת אבירי הציפור הצהובה. כטייס הרקולס השתתף בשלושה ממבצעים להעלאת יהודי אתיופיה מסודאן ובמבצע שלמה. לאחר מכן שירת כסמ"ט ב' וסמ"ט א' בטייסת הגמל המעופף, בתקופה בה נקלטו מטוסי הצופית. בהמשך יצא ללימודי תואר ראשון בכלכלה ולוגיסטיקה באוניברסיטת בר-אילן אותם סיים בהצטיינות יתרה, פיקד על טייסת מתקדם תובלה בבית הספר לטיסה ומונה למפקד טייסת הגמל המעופף. לאחר לימודי תואר שני במנהל עסקים למנהלים (EMBA) באוניברסיטת תל אביב אותם סיים כמצטיין דיקאן מונה למפקד טייסת הפילים.
הארווי קושינג
הארווי ויליאמס קושינג (באנגלית: Harvey Williams Cushing; 8 באפריל 1869 - 7 באוקטובר 1939) היה נוירוכירורג אמריקאי וחלוץ בתחום ניתוחי מוח. בעיני רבים הוא נחשב לנוירוכירורג הבולט במאה ה-20 ומכונה לעיתים קרובות "אבי הנוירוכירורגיה המודרנית".
בדלתיים סגורות (מחזה)
הדמויות
אסטל ריגו (Estelle Rigault): אשת החברה הגבוה אשר התחתנה עם גבר מבוגר יותר בגלל הממון שלו ובו זמנית ניהלה רומן עם בחור צעיר. הרומן אינו בעל חשיבות בעיניה, אך הנ"ל מפתח רגשות עזים כלפיה, וכתוצאה מהקשר היא נכנסת להריון ויולדת. היא מחליטה להרוג את התינוק.
לירון לב
קריירה
כנער צעיר שיחק בתפקידי-משנה במחזות זמר: בשנת 1995 גילם את תפקיד פרידריך פון טרמפ (הילד השני במשפחה) במחזמר "צלילי המוסיקה" בכיכובה של חני נחמיאס, ובשנת 1997 השתתף במחזמר המקורי "הלב" בכיכובו של טוביה צפיר.
כמדבב
בסדרות רבות גם ביצע את שירי הנושא ושירים נוספים בסרטים ובסדרות בהשתתפותו. בין השאר ביצע את שיר הנושא "אני עוד אנצח" בעונה השישית של "פוקימון" בשנת 2004 ואת השיר "לפתע הלכת חבר" בעונה השביעית ב-2005.
על הבמות
בשנת 2007 שיחק במחזמר "הרפתקאות דורה והפיראטים" בה גילם את דייגו, שתרגמה לעברית סמדר שיר, וביימו ג'ניפר ראפ, ועידן עמית.
מ-2010 משתתף במופע מחווה מוזיקלי לגשש החיוור בשם "כולם חכמים כולם" לצד אורי בנאי, אבי דור ודורי בן זאב, בהנחייתם ובניהולם המוזיקלי של האחים עוזי וחיים אסנר.
עורק הטחול
אנטומיה
ענפי הלבלב, שהגדול שבהם הוא עורק הלבלב הגדול, יוצאים לאורך הגבול העליון של הלבלב. עורקי הקיבה הקצרים מספקים דם לחלק העליון של עקומה הגדולה של הקיבה ולקרקעית הקיבה. עורק הקיבה והפדר השמאלי מספק דם לחלקה האמצעי של העקומה הגדולה ועורק הקיבה האחורי מספק גם לאחורי הקיבה.
גשר קרים (מוסקבה)
גשר קרים או גשר קרימסקי (ברוסית: Крымский мост) הוא גשר תלוי הממוקם במרכז מוסקבה, בירת רוסיה.
היסטוריה
גשר הפלדה הראשון נבנה בשנת 1873 על ידי אמאנד סטרובה על פי תכנונו של וו. ק. ספייר. הגשר היה צר ביותר ולרוב עמוס בתנועה. חברות החשמלית של מוסקבה הרשו מעבר חשמלית אחת בכל פעם על הגשר על מנת למנוע פקקי תנועה קשים.
הגשר שופץ לאחרונה בשנת 2001.
תל ברק
מטמון פריטי זהב וכסף שנמצאו בחפירות בשנים 1994–1996
מתחת לרצפה של חדר מספר 1 מצאו בור סגור שיש בתוכו שני קנקנים קנקן קטן וקנקן גדול סגור ובתוכו נמצא כותניר שכולל כ־26 טבעות עשויות מכסף ו כחמישה מטילי כסף בגודל רגיל עם שני חתיכות כסף אחרות, המטמון כולל מסכה עשויה מזהב ומספר תכשיטים שונים כמו חרוזים, עגילים, וכן חרוזים מקרניאול. המטמון כלל גם צלמית קטנה של סוס שעשויה מכסף.
תרופה גנרית
תוקפם של פטנטים על תרופות הוא 20 שנה ברוב מדינות העולם, אך לרוב הם נרשמים לפני תחילת הבדיקות הקליניות של התרופה, כך שתוקף הפטנטים של תרופות מקוריות, לפני שמופיעות גרסאות גנריות שלהן, עומד בדרך כלל על 7–12 שנים. עם הופעת הגרסאות הגנריות, יורדים בדרך כלל גם מחירי התרופות המקוריות. קיימות חברות תרופות המתמחות בייצור תרופות גנריות. החברה הישראלית טבע תעשיות פרמצבטיות נחשבת ליצרנית התרופות הגנריות הגדולה בעולם.
יחסי ארצות הברית–קנדה
התמזגות העמים
בסוף המהפכה האמריקאית עזבו כ-75,000 אמריקאים את ארצות הברית והיגרו לנובה סקוטיה. בין השנים 1790 עד 1812 היגרו חקלאים אמריקאים מניו יורק וניו אינגלנד לאונטריו.
מלחמת 1812
הבריטים, בעזרת הצי המלכותי החזק, ביצעו מספר של פשיטות על חופי ארצות הברית אשר הגיעו לשיאן עם ההתקפה הבריטית הגדולה על וושינגטון די. סי. אשר הובילה לשרפת בתי ממשל אמריקאים, כגון הבית הלבן וגבעת הקפיטול.
מכינון היחסים עד מלחמת העולם השנייה
בשנת 1938, כשהחלו ניצני מלחמת העולם השנייה, נשיא ארצות הברית פרנקלין רוזוולט נשא נאום פומבי באוניברסיטת קווינס בקינגסטון, אונטריו, והכריז כי ארצות הברית לא תשב בחיבוק ידיים אם כוח זר ינסה לשלוט בקנדה.
מלחמת העולם השנייה
שני העמים שיתפו פעולה במלחמת העולם השנייה בנחישות להביס את מדינות הציר.
פאלין מאז'ר
מלחמת הנשמות
חייו של פאלין השתנו בשנית כאשר גדילן קוץ-רגל הגיע למרגוע כדי לחלוק כבוד בהלווייתו של אביו, קרמון. דבר זה בלבל כמה תושבים כיוון שקרמון היה עדיין בחיים, אך פאלין מייד הבין כי גדילן השתמש באביזר המסע בזמן כדי להגיע למרגוע. פאלין הצליח לשים ידיו על האביזר וניסה בעזרתו לשוב לעבר, רק כדי לגלות לתדהמתו כי הזמן שקדם לעידן בני-התמותה לא היה קיים עוד. כדי לנסות להבין זאת, החל פאלין במסע לחפש את דאלאמר כדי לנסות לפענח תעלומה זו.
במהלך מסעו, הוא ודאלאמר גילו כי האלה האחת לא הייתה אלא טאקיזיס וחוסלו על ידי מצביאתה, מינה. מינה הבינה לאחר מותם, כי עליה למצוא את גדילן ולכן החייתה את המכשפים באורח קסום ובעזרת קסם, כבלה אותם לרצונה. נשמתו של פאלין סירבה לחזור לגופו ולשתף פעולה עם רצונותיה האפלים של מלכת האופל והתנגד לה גם במצב זה של מוות למחצה. לקראת סוף מלחמת הנשמות, פאלין כמעט ונרצח על ידי דאלאמר, ורק בעזרת התערבותו של דודו, רייסטלין, חייו של פאלין ניצלו. עם שובם של האלים, הם העניקו לו את חייו בחזרה בשל פעולותיו בזמן מלחמת הנשמות, והציעו לו גם את כוח הקסם חזרה, אולם, פאלין החליט שמשפחתו חשובה לו יותר, ושב למרגוע.
סמל אסוואטיני
סמל אסוואטיני מבוסס על סמלים מסורתיים שונים מהתרבות המקומית. האריה מסמל את המלך והפיל מסמל את המלכה-האם. הם תומכים במגן המסורתי של האופייני לעמי הנוגוני המסמל אצל העמים "הגנה". מעל המגן נמצא כתר הנוצות של המלך שנלבש בדרך כלל בזמן חג הקציר הקרוי (סיסואטי: Ncwala). בסרט התחתון כתובה הסיסמה הלאומית בשפה המקומית "אנחנו המבצר" (סיסואטי: Siyinqaba).
סמל ויקטוריה
היסטוריה
ויקטוריה הייתה הראשונה מבין מדינות אוסטרליה שקיבלה סמל רשמי. הסמל הוענק למדינה ב-6 ביוני 1910 על ידי המלך ג'ורג' החמישי. הסמל הוענק בעקבות בקשה של ממשלת המדינה למשרד המושבות בשנת 1909. במסגרת מכתב הבקשה, ביקשה המדינה כי הסמל ישלב אלמנטים שסימלו את המדינה מאז שנת 1877 - ובהם הצלב הדרומי. כמו כן ראש ממשלת המדינה, ג'ון מוריי, ביקש כי בסמל יעשה שימוש בכתר ה"אימפריאלי" (ככל הנראה מאחר שחשב שמדובר בכתר של האימפריה - ואולם מדובר בסמל מתקופת בית טיודור, שאין לו כל קשר לאימפריה הבריטית. על פי הנוהג, נעשה שימוש בסמלים בכתר אדוארד הקדוש, כאשר בכתר אדוארד הקדוש חצאי הקשת עולים משולי הכתר ואז יורדים לעבר מרכז הכתר למקום חיבורם מתחת המונד, בעוד שבכתר אימפריאלי חצאי הקשת עולים לעבר מקום המפגש במרכז הכתר למקום חיבורים מתחת המונד.
במסגרת צו זה נקבע שהכתר שיחזיק הקנגורו יהיה כתר אדוארד הקדוש, כמקובל.
תיאור הסמל
מתחת לסמל מופיע מוטו המדינה באנגלית: שלום ורווחה. מוטו זה, היה המוטו הראשון של גוף ממשלתי באוסטרליה שעשה שימוש בשפה האנגלית.
אפיקה
תכנים
אפיקה כתבה סדרת שירים בשם New Age Dawns. סדרה זו הושפעה מקריסת תרבות המאיה ועוסקת בעיוורון העצמי שמוביל לנפילה (Consign to Oblivion), ובהמשך קוראת לאדם לקחת שליטה על חייו (Design Your Universe).
היסטוריה
במהלך סיבוב ההופעות, דיווחה הלהקה לפתע כי סולניתה, סימונה סימונס, לקתה במחלה כתוצאה מחיידק אלים MRSA הנקרא גם "חיידק בית החולים" אשר בו נדבקה במקסיקו, לאחר שנאלצה לעבור ניתוח עקב זיהום ברגלה. המחלה מנעה מסימון מלהופיע ולכן החליפה אותה חברתה ומורתה, אמנדה סאמרוויל. במהלך 2008, לאחר מאבק עיקש ובן כמה חודשים, שבה סימון להופיע עם הלהקה.
ב-11 בדצמבר 2008 הופיעה הלהקה שוב בארץ, במועדון ה"בארבי" וחתמה את סיבוב ההופעות שלה בצורה מרשימה, אל מול אולם מלא. בתום ההופעה ירדו חברי הלהקה לקהל ושוחחו עם המעריצים. מספר ימים לאחר ההופעה, הודיע אד על פרישתו מהלהקה לטובת פרויקטים אחרים ומעט מנוחה. את אד סלאייטר החליף אייזק דה-להיי.
ב-2014 יצא אלבומה השביעי The Quantum Enigma.
חוקת ארגנטינה
שיטת הממשל
בראש הרפובליקה עומד נשיא ארגנטינה או כפי שהתפקיד מכונה רשמית נשיא אומת ארגנטינה (בספרדית: Presidente de la Nación Argentina). הנשיא ממנה את מושלי המחוזות, כמו גם את סגנו והוא נבחר בבחירות המתקיימות מדי ארבע שנים.
חלוקת הסמכויות
עקרון ההפרדה בין הרשויות מעוגן היטב בחוקה והיא נשמרת בקפדנות בארגנטינה.
פאלו אלטו
פאלו אלטו (באנגלית: Palo Alto, מספרדית: המקל הגבוה) היא עיר צ'ארטר הממוקמת בצד הצפון-מערבי של מחוז סנטה קלרה, קליפורניה, ארצות הברית ובעמק הסיליקון שבאזור מפרץ סן פרנסיסקו. העיר נקראת על שם עץ הסקוויה הנאה, או סקוויית החוף (שם מדעי: Sequoia sempervirens), שנקרא על ידי הספרדים בשם אל פאלו אלטו, "המקל הגבוה".
גאוגרפיה
פאלו אלטו נמצאת בחלק הדרום-מזרחי של חצי האי סן פרנסיסקו. העיר מפוצלת לשני חלקים עם מעבר צר ביניהם. הדרומי הממוקם מדרום לכביש המהיר 280. זהו אזור הררי מאוכלס בדלילות כשרוב השטח הוא שמורות טבע שמורת פירסון-אראסטרדרו ושמורת הטבע פארק פוטהילס. שתיהן מהוות חלק ממערכת הפארקים של פאלו אלטו. העיר משתרעת לאורך רכס הרי סנטה קרוז.
החלק הצפוני מאוכלס בצפיפות והוא גובל בנחל סן פרנסיסקיטו, בעיר מנלו פארק ובעיר מזרח פאלו אלטו הסמוכה שבמחוז סן מטאו. לכיוון צפון, מפרץ סן פרנסיסקו. לכיוון צפון-מזרח, הערים מאונטיין ויו, לוס אלטוס. ממזרח לוס אלטוס הילס. מדרום-מערב ומערב אוניברסיטת סטנפורד. מספר כבישים עיקריים חוצים את שטחי העיר מצפון מערב לדרום מזרח. הכביש הרחב ביותר והקרוב ביותר למפרץ הוא הכביש המהיר ביישור והיציאה לכיוון פנים הארץ הוא רחוב אלמה שהוא הכביש המהיר המרכזי, אל קמינו ריאל והכביש המהיר פוסטהיל. הכביש המהיר 280 מקביל וחוצה את המסדרון הצר של הארץ המחבר בין שני האזורים המרכיבים את פאלו אלטו. בניצב מעט לכבישים אלה הכבישים/רחובות Sand Hill Road מ-El Camino עד שהוא חוצה את נחל סן פרנסיסקיטו לכיוון מנלו פארק.
מאפיינים סביבתיים
יש בפאלו אלטו מספר בתי גידול טבעיים משמעותיים, לרבות שפכי נהרות, גדות נחלים, ויערות עצי אלון. רבים מבתי הגידול הללו נראים בפארק פוטהילס, שבבעלות העיר. שדרת צ'ארלסטון עוברת באזור ביצות וחוף ים עשיר בבתי גידול, המספקים אזורי האכלה למגוון ציפורי חוף ושאר חיות בר בשפך.
2010
התפלגות האוכלוסייה לפי גיל הייתה: 15,079 אנשים (23.4%) מתחת לגיל 18, 3,141 אנשים (4.9%) בגילאים 18 עד 24, 17,159 אנשים (26.6%) בגילאים 25 עד 44, 18,018 אנשים (28.0%) בגילאים 45 עד 64 ו-11,006 אנשים (17.1%) שהיו בני 65 ומעלה. הגיל החציוני היה 41.9 שנים. על כל 100 נקבות היו 95.7 גברים. על כל 100 נשים בגיל 18 ומעלה, היו 93.0 גברים.
שירותים עירוניים
העיר מפעילה את רשתות החשמל והכבלים לטלמטריה. נקודות חיבור קושרות את העיר למערכת ההולכה החשמלית של PG & E, שמביאה כוח חשמלי ממספר מקורות לעיר. פאלו אלטו חברה בסוכנות הכוח של צפון קליפורניה, המייצרת בשיתוף פעולה חשמל לספקי כוח ממשלתיים כמו סנטה קלרה, סיטי רדינג ונמל אוקלנד. בערך אותה קבוצה של גופים מפעילה את סוכנות העברת הכוח החשמלי של צפון קליפורניה ה-TANC. הסוכנות מעבירה כוח בקווים משלה עד קולומביה הבריטית שבדרום אמריקה, דרך חיבור הדדי עם מינהל הכוח הפדרלי.
מחלקות כיבוי ומשטרה
העיר הייתה בין הראשונות במחוז סנטה קלרה שהציעה שירות אמבולנסים ברמת הפרמדיק (EMT-P) לטפול מתקדם בחיי אדם (ALS). ברחבי המחוז, מחלקת כיבוי האש של פאלו אלטו מפעילה שני אמבולנסים פרא-רפואיים.
בתי ספר ציבוריים
בתי הספר הציבוריים של מחוז לוס אלטוס-מאונטיין וייו מספקים חינוך ציבורי עבור תושבי פאלו אלטו בכיתות, יסודי, חטיבת ביניים, תיכון ומבוגרים.
כלי תקשורת
תחנת הרדיו KDOW 1220 AM החלה לשדר בשנת 1949 בשם KIBE; מאוחר יותר שמה שונה ל-KDFC. היא משדרת בפורמט חדשות עסקיות. התחנה עצמה נמצאת במזרח פאלו אלטו בסמוך לגשר דומברטון. הספק השידור שלה הוא של 5,000 ואט בשעות היום ו-145 ואט בלילה.
דאדי פרייר
דאדי פרייר פטורסון (נולד ב-30 ביוני 1992) ידוע בעיקר כדאדי פרייר או לעיתים דאדי הוא זמר איסלנדי. ב-29 בפברואר 2020 נבחר לייצג את איסלנד באירוויזיון לשנת 2020 עם שירו "Think About Things" לאחר שזכה בגמר הלאומי האיסלנדי. התחרות בוטלה עקב התפרצות מגפת הקורונה, והוא נבחר לייצג את איסלנד באירוויזיון 2021, עם השיר "", איתו זכה במקום הרביעי.
קרקס
תפעול
חבורת בדרני הקרקס, בהרבה מקרים, מורכבת מבני מיעוטים (למשל צוענים) או ממהגרים נודדים שאינם שולטים היטב בשפה המקומית. לכן עיקר המיצגים בקרקס הם תנועתיים ולא מילוליים.
Don't Stop Believin' (שיר של Journey)
בתרבות הפופולרית
השיר קיבל דחיפה כששימש כנאמבר הסיום במחזמר הלהיטים "Rock of Ages", הכולל להיטים משנות ה-80. התוכנית רצה בברודוויי בין השנים 2009 ל-2015, וב-2012 הפכה לסרט בכיכובו של טום קרוז.
דנקז
דנקז (בגעז: ደንቀዝ) הוא כפר במחוז צפון גונדר שבמדינת אמהרה בצפון אתיופיה. הכפר שוכן בגובה של 2,427 עד 2,808 מטרים מעל פני הים, כ-23 ק"מ צפונית-מזרחית לאגם טאנה וכ-21 ק"מ דרומית-מזרחית לעיר גונדר. בתי הכפר שוכנים בפיזור ניכר בין טראסות חקלאיות המשתפלות בתלילות לעבר חופי האגם.
היסטוריה
על גבעה בדנקז, שהיה ידוע בשם "גומנגה" (פורטוגזית Gomenghe או Gomnagé), הקים הקיסר סוסניוס ב-1619, מעוז מלכותי קטן עשוי אבן. המבנה שכלל תשעה חדרים הוקף בארבע פינותיו במגדלים עגולים קטנים, וסמוך לו הוקמה קפלה. הרקע לבחירה באתר למטרה זו נעוץ באגדה רווחת, לפיה נגלתה הבתולה לקיסר דווית השני (שלט 1507-1540), ובישרה לו כי בירתו המבורכת בידי שמיים תקום במקום ששמו מתחיל בצליל "ג", או ליתר דיוק, בהברה "גו". מסיבה זו הוקמו מעוזים מלכותיים גם בגורגורה ובגוזרה, וכן בפאסיל גמב שבגונדר, אשר הייתה לימים לבירת הקיסרות.
יעקב קדמי (שופט)
ביוגרפיה
קדמי נולד בתל אביב לאב יליד היישוב ולאם ממוצא מצרי. בשנים 1948–1950 שירת בחיל השריון של צה"ל והיה חניך בקורס הראשון למפקדי טנקים.
וזול
היסטוריה
כיום, אחד מבתי החרושת המרכזיים של חברת המכוניות הצרפתית "קבוצת PSA" נמצא ליד וזול.
ראסל וילסון
עונת הרוקי: 2012
וילסון הוביל את קבוצתו לפלייאוף בשנתו הראשונה. וילסון ערך את הופעת הבכורה שלו בפלייאוף נגד הוושינגטון רדסקינס כשמסר ל-187 יארד ורץ ל-67 יארד בניצחון הקאמבק של הסיהוקס 24-14 נגד הרדסקינס. בחצי הגמר האזורי פגשו הסיהוקס את האטלנטה פלקונס, במשחק הזה וילסון מסר ל-385 יארד ורץ ל-60 יארד אבל הסיהוקס הפסידו 30-28. וילסון הגיע לפרו בול כמליף למאט ריאן הקוורטרבק של הפלקונס שלא היה יכול להשתתף במשחק. בפרו בול וילסון השלים 8 מתוך 10 מסירותיו ל-98 יארד ו-3 טאצ'דאונים.
2013
את שנת 2013, וילסון והסיהוקס פתחו מצוין עם מאזן 4-0 הפסדם הראשון הגיע בשבוע 5 נגד האינדיאנפוליס קולטס. אחרי ההפסד הזה נגד הקולטס הסיהוקס הלכו ל-7 ניצחונות רצופים ומביסים את הניו אורלינס סיינטס 34-13 במשחק הזה וילסון מסר ל-3 טאצ'דאונים וזכה בשחקן השבוע של ה-NFC. בשלושה השבועות הבאים הסיהוקס ספגו 2 הפסדים מהסן פרנסיסקו 49' והאריזונה קרדינלס אך ניצחו בשבוע 17 את הסנט לואיס ראמס 13-3 והגיעו מדורגים 1 לפלייאוף. וילסון סיים את העונה הסדירה עם 26 טאצ'דאונים ו-9 חטיפות כדור. וילסון נבחר שוב לפרו בול ב-27 בדצמבר 2013. ב-19 בינואר 2014, וילסון והסיהוקס הביסו את הסן פרנסיסקו 49' 23-17 כדי לזכות באליפות המחוזית מה ששלח את הסיהוקס לסופרבול. בסופרבול וילסון מסר ל-206 יארד שני טאצ'דאונים ובלי חטיפת כדור כשהסיהוקס מנצחים 43-8 את הדנבר ברונקוס. וילסון הפך לקוורטרבק השני השחור שזוכה בסופרבול כשחקן פותח אחרי דאג ויליאמס.
יהושע שני
ביוגרפיה
ב-1977 מונה ראש ענף במחלקת קצינים של להק כוח האדם וב-1978 מונה למפקד בסיס חיל האוויר לוד והיה בכך לטייס התובלה הראשון בתפקיד. ב-1982 יצא ללימודים בבית הספר לפיקוד ומטה בארצות הברית, עם שובו מונה לראש מחלקת קצינים. ב-1985 מונה לנספח חיל האוויר בארצות הברית בדרגת תת-אלוף. בתום כהונתו עוטר באות לגיון ההצטיינות האמריקאי. ב-1989 השתחרר משירות הקבע. הוא המשיך לשרת כטייס הובלה במילואים עד שנת 2000.
קאיראט אלמטי
המועדון נוסד בשנת 1954 בשם לוקומוטיב אלמה אטה על בסיס מועדון הכדורגל דינמו אלמה אטה שנוסד ב-23 בנובמבר 1952. המועדון שינה את שמו לאורוז'איי בשנת 1955 ואחר כך לקאיראט אלמטי בשנת 1956. מגרש הבית הוא האצטדיון המרכזי שהוא בעל קיבולת של 23,804 צופים. צבעי מדי הבית של הקבוצה הם צהוב ושחור.
היסטוריה
עם הצטרפות פדרציית הכדורגל של קזחסטן לאופ"א, קאיראט אלמטי הפך למועדון הקזחי הראשון שהשתתף בתחרות קבוצות אירופית כלשהי, בהשתתפותו במוקדמות ליגת האלופות בעונת . הקבוצה ניצחה במשחק הראשון את ארטמדיה ברטיסלבה בתוצאה 0–2 אך במשחק השני הפסידה 1–4 ולכן לא העפילה לשלב המוקדמות השני.
Dynamic-Link Library
יתרונות וחסרונות
מול היתרונות קיימים גם לא מעט חסרונות שמכונים באופן כללי DLL hell. כרגע מיקרוסופט מקדמת את טכנולוגיית NET. כפתרון לרוב הבעיות הללו.
התחלה נוראה
התחלה נוראה (באנגלית: The Bad Beginning) הוא הספר הראשון מתוך סדרת הספרים סדרה של צרות, מאת למוני סניקט (דניאל הנדלר). הספר יצא לאור ב-30 בספטמבר 1999. בשנת 2004 יצא הסרט סדרה של צרות, המבוסס על ספר זה ושני הבאים אחריו בסדרה.
אלישע קלי
קורות חיים
נולד בשנת 1926 בתל אביב. למד בבית חינוך לילדי עובדים ובתיכון חדש.
כליפא בן מלכא
דמותו ויצירתו
בסדר 'קריאי מועד' נדפס בסוף התיקון להושענא רבה פיוט המיוחס לרכב"ם. לדברי המדפיסים, פיוט זה נלקח מספר פיוטים של רכב"ם 'קול רִנה', שאין אנו יודעים דבר אודותיו.
בעניין אזהרתו של רבי חיים בן עטר
הוראה ידועה של רבי כליפא נובעת ממחלוקתו עם רבי חיים בן עטר אודות איסורו של רבי חיים את החגבים אשר בני מרוקו נהגו בהם היתר, רבי כליפא בספרו "רך וטוב" הגן על המנהג ודחה את ראיותיו של רבי חיים אחת לאחת, וכפי שהעיד החיד"א שנחשף לדבריו (מחזיק ברכה, יורה דעה, קונטרס אחרון, סימן פה). רבי חיים הזהיר בהקדמה לספרו "פרי תאר" שלא לחלוק עליו אם לא יבקשו את התייחסותם של חכמי ישיבתו אזהרה זו מצדו של פוסק בעל שיעור קומה כרבי חיים דרשה התייחסות, ובהקדמה לספר "מזמור לדוד" (ליבורנו, תקע"ח) מביא רבי דוד פינטו, נכד המחבר רבי דוד פארדו שהיה גם מצאצאי רבי כליפא, את דברי כליפא שדחה את אזהרתו של רבי חיים:
הביתן המלכותי
מלחמת העולם הראשונה
במהלך מלחמת העולם הראשונה הפך הביתן, יחד עם אתרים נוספים בברייטון, לבית חולים צבאי. מדצמבר 1914 ועד ינואר 1916 טופלו בארמון לשעבר חיילים חולים ופצועים מהצבא ההודי. בית החולים של בביתן שילב גם את הכיפה ואת בורסת התירס הסמוכות; מבנים אלה היו בעבר חלק ממתחם האורווה הגדול שהיה מקושר לבית המגורים.
הקרב על גוש עציון
השטח
כביש ירושלים-חברון היה הכביש היחיד שקישר בין גוש עציון ליישובים יהודיים שמחוצה לו, והיה נתון כולו בשליטה ערבית. בפרט, הכביש עבר דרך אל ח'אדר ובית לחם. מצד שני, הגוש היווה איום על התחבורה הערבית באותו כביש. בנוסף, הגוש, על יישוביו ומשלטיו, התבסס על קבוצת גבעות נוחות להגנה. בנסיבות מסוימות ניתן היה אולי להשתמש בכביש שעובר מן הגוש צפונה, דרך צומת אל-ח'אדר, להרטוב, אולם הרטוב עצמה הייתה מנותקת והדבר לא נעשה.
היהודים
בלט בהיעדרו נשק אנטי טנקי. בהמשך הגיעו לגוש מעט רובים אנטי טנקיים. בבתי המלאכה של הגוש ניתן היה לייצר ציוד צבאי מסוים, כמו מוקשים, עד כמה שכמות חומרי הנפץ אפשרה, או חצובות למקלעים.
לחימת הגוש עד תחילת מאי
עם החרפת הקרבות בירושלים ובדרך אליה, הורה הפיקוד העליון לתקוף את התחבורה הערבית בכביש חברון. בליל 11 - 12 באפריל 1948 תקפו לוחמי הגוש משאית ומשוריין של הלגיון. בעקבות זאת פתח הלגיון ב-12 באפריל 1948 בהפגזה ובהתקפה על המנזר הרוסי, וכפריים ניסו להסתער על המנזר אך נהדפו. בליל 29 - 30 באפריל 1948, בעת הקרב על קטמון, במסגרת מבצע יבוסי, נתבקשו שוב לוחמי הגוש למנוע תגבורת מחברון לירושלים. ואכן, הם מנעו הגעת תגבורות ערביות ללוחמים בקרב סן סימון, דבר שהיה קריטי להצלחת הצד היהודי בקרב. ב־12 באפריל 1948 הם תקפו שיירה של בלתי סדירים ופגעו ב-15 מכוניות. צבא בריטי הגיע למקום במשוריינים, פתח באש וחילץ את השיירה. התקפה נוספת על שיירה ערבית הייתה ב-3 במאי 1948, ובעקבותיה החליט הלגיון להתערב באופן פעיל בקרבות בגוש. כן חובל ומוקש כביש ירושלים-חברון, דבר אשר שיבש באופן ניכר את התחבורה הערבית בו.
הטבח בכפר עציון
היסטוריונים ישראליים אחדים שחקרו את הטבח בכפר עציון ציינו כי לאחר שהמגינים נכנעו, הם הניפו דגל לבן והתייצבו מול מבנה בית הספר של המנזר הגרמני. היו שם 133 איש. לאחר שהם צולמו על ידי איש עם כאפיה הגיע רכב משוריין, שככל הנראה השתייך ללגיון הירדני, שפתח עליהם באש מקלע ובעקבותיו הצטרפו לרצח גם הכוחות הערביים המקומיים. קבוצת המגינים הצליחה לזחול אל תוך מרתף המנזר, בו הם הגנו על עצמם עד אשר מספר רב של רימונים הושלך לתוך המרתף. כתוצאה, המבנה פוצץ והתמוטט עליהם, וכמעט כולם נהרגו.
הקמת גוש עציון מחדש לאחר מלחמת ששת הימים
במלחמת ששת הימים, בשנת 1967, חזרה ישראל לשלוט באזור גוש עציון. תושבים אשר נעקרו מהגוש ב-1948 הובילו מסע פרסום ציבורי אשר תמך בהתיישבות מחודשת של הגוש, ובהמשך ראש הממשלה לוי אשכול נתן לכך את אישורו. בספטמבר 1967 נוסד כפר עציון מחדש כהתנחלות הישראלית הראשונה באזור יהודה ושומרון לאחר המלחמה.
יער המלאכים
קק"ל החלה בנטיעת היער בשנת 1957 והוא נקרא "יער המלאכים-שחריה" לכבוד קהילת יהודי לוס אנג'לס (Angels=מלאכים) אשר תרמה כסף לנטיעתו ועל שמה של המעברה שחריה ששכנה בקרבת מקום. במרכז היער מגדל תצפית מבטון וסביבו פינות פיקניק מסודרות וחניון נופש פעיל. בחורף גדלות ביער פטריות רבות. בתחומי היער זורמים שני נחלים: בדרומו זורם נחל לכיש ובצפונו נחל שחריה.
גאת'ות
תוכן
דוגמה לתרגום של פסקה מתוך הגאת'ות:
ברנט מונקצ'י
ביוגרפיה
כבר בנעוריו התעניין בשפות, ובגיל תיכון החל ללמוד טורקית. למד בלשנות באוניברסיטת בודפשט, ארמין ומברי היה אחד ממוריו. במסגרת לימודיו חקר את הניבים של אוכלוסיית הצ'אנגו csángó, שבטים הונגריים החיים ברומניה, בעיקר במולדובה ההיסטורית. על עבודתו זו זכה בפרס שמואל (Sámuel) של האקדמיה ההונגרית למדעים. במהלך לימודיו למד גם רוסית והחל במחקר השפות הפינו-אוגריות, מחקר שלו הקדיש את חייו.
עיכוב
עיכוב על ידי שוטר
בהתאם לחוק יסוד: כבוד האדם וחירותו, פגיעה בזכויותיו של אדם תתקיים רק בתנאי שהיא נועדה לתכלית ראויה. על הפגיעה גם להיות על פי חוק בלבד, במידה שאינה עולה על הנדרש ובאופן ההולם את ערכיה של מדינת ישראל.
סיבת ותכלית העיכוב
במידה ויש לשוטר יסוד סביר לחשוד שקיים צו מעצר או צו מאסר נגד אדם, רשאי הוא לעכבו עד לקבלת עותק מהצו, לצורך ביצוע המעצר. במידה ולא ניתן לקבל את הצו לשטח ניתנה לשוטר סמכות לעכב את החשוד לתחנת המשטרה.
אמפיטריאון
במיתולוגיה היוונית, אמפיטריאון (ביוונית: Ἀμφιτρύων) הוא בעלה של אלקמנה, בתו של אלקטריאון מלך מיקנה.